open-index/open-wikipedia-markdown huggingface dataset:
Αθήνα 9.84

[thumb|right|250px|Οι εγκαταστάσεις του Αθήνα 9.84 στην [Τεχνόπολις Δήμου Αθηναίων|Τεχνόπολη, όπου είναι και το μνημείο Υδρόγειος της Ειρήνης.]]

Ο **Αθήνα 9.84** είναι ο δημοτικός ραδιοφωνικός σταθμός της Αθήνας και από τους πρώτους της ελεύθερης ραδιοφωνίας, με πρωτοβουλία του τότε δημάρχου Αθηναίων, Μιλτιάδη Έβερτ. Αποτελεί νομικό πρόσωπο του Δήμου Αθηναίων με την επωνυμία *Επιχείρηση Ραδιοφωνίας "Αθήνα"*. Γενικός διευθυντής του σταθμού, από το 2024, είναι ο δημοσιογράφος Γιώργος Μελιγγώνης.

Η πρώτη μετάδοση έγινε στις 31 Μαΐου 1987 από τους 98,4 FM, ενώ στις 13 Μαΐου είχε προηγηθεί η έναρξη εκπομπής της Δημοτικής Ραδιοφωνίας Πειραιά *Κανάλι Ένα 90,4 fm*. Διευθυντής τότε ήταν ο δημοσιογράφος Γιάννης Τζαννετάκος και πρόεδρος ο Νίκος Απέργης. Ο σταθμός δεν είχε άδεια λειτουργίας και οι εγκαταστάσεις του βρισκόταν στο κτίριο του Δήμου στην οδό Λιοσίων. Για να παραμείνει η κεραία, αρχικά στον Λυκαβηττό και στην συνέχεια στον Υμηττό, έγιναν συγκρούσεις με τα ΜΑΤ.

Επί δημαρχίας και προεδρίας Δημήτρη Αβραμόπουλου οι εγκαταστάσεις του ραδιοφωνικού σταθμού μεταφέρθηκαν το 1999 από την οδό Λιοσίων στην Τεχνόπολη, στο Γκάζι. Την χρονιά εκείνη εκλέχτηκε ομόφωνα με ψήφους και της αντιπολίτευσης ο δικηγόρος Γιώργος Κουντούρης για να αναλάβει την αντιπροεδρία από το 1999 μέχρι το 2001.

Πολλοί γνωστοί Έλληνες δημοσιογράφοι  συνεργάστηκαν με τον σταθμό, όπως η Όλγα Τρέμη, η Έλενα Κατρίτση και άλλοι, όπως επίσης και παραγωγοί του ραδιοφώνου, όπως ο Ιωσήφ Αβράμογλου, ο Άκης Εβένης και ο Γιώργος Πολυχρονίου.

Στις 24 Μαΐου 2001, νομιμοποιήθηκε η λειτουργία του σταθμού, βάσει της 12864/Ε απόφασης του Υπουργείου Τύπου με συχνότητα εκπομπής τους 98,4 FM. Ωστόσο, σχεδόν ένα χρόνο αργότερα, λόγω πιθανών προβλημάτων παρεμβολών, διορθώθηκαν οι συχνότητες των πρώτων 20 αδειοδοτημένων ραδιοσταθμών με τον συγκεκριμένο να μεταφέρεται στη συχνότητα 98,3.

## Λογότυπα

## Παραπομπές


## Εξωτερικοί σύνδεσμοι
*Ακούστε το Αθήνα 9.84
*Αθήνα 9.84 - Επίσημη ιστοσελίδα
*Αθήνα 9.84 - Ακούστε ζωντανά

Κατηγορία:Μέσα Μαζικής Ενημέρωσης της Αθήνας
Κατηγορία:Ελληνικοί ραδιοφωνικοί σταθμοί
Κατηγορία:Δήμος Αθηναίων
Βόρεια Ελλάδα

[thumb|200px| Πρώτο επίπεδο περιοχών [Πρώτο επίπεδο NUTS της Ευρωπαϊκής Ένωσης|NUTS της Ελλάδας:]]

Ο όρος **Βόρεια Ελλάδα** περιγράφει το γεωγραφικό τμήμα της ελληνικής επικράτειας που περιλαμβάνει την Ήπειρο, την Μακεδονία και τη Θράκη. Στη Βόρεια Ελλάδα μπορεί να εντάσσονται και άλλα διαμερίσματα της Ελλάδας και άλλες περιφέρειες. Ιστορικά και βιβλιογραφικά, στην Βόρεια Ελλάδα μπορεί να εντάσσονται και τα νησιά του Βορείου Αιγαίου, λόγω της ένταξής αυτών στο Βασίλειο της Ελλάδος με το τέλος των Βαλκανικών Πολέμων. Στην Βόρεια Ελλάδα ορισμένες φορές εντάσσεται και η Θεσσαλία, λόγω κυρίως της γεωγραφικής εγγύτητας της. Στο πλαίσιο της πρωτοβάθμιας στατιστικής διάρθρωσης της Ευρωπαϊκής Ένωσης με τον γεωκώδικα NUTS.

Ως διοικητική δομή, αρμόδια για τις υποθέσεις των περιφερειών των γεωγραφικών διαμερισμάτων της Μακεδονίας και της Θράκης, είναι το ομώνυμο Υπουργείο Μακεδονίας Θράκης, το όποιο παλιότερα ήταν γνωστό και ως Υπουργείο Βορείου Ελλάδος, ενώ σε άλλες χρονικές περιόδους, αποτελούσε Γενική Γραμματεία της Ελληνικής Κυβέρνησης. Σύμφωνα με την απογραφή του 2011 έχει πληθυσμό 3.108.785 κατοίκους.

## Παραπομπές


Κατηγορία:Περιφέρεια Θεσσαλίας
Κατηγορία:Θράκη (διαμέρισμα)
Κατηγορία:Μακεδονία (ελληνικό διαμέρισμα)
Κατηγορία:Γεωγραφικές ομάδες της Ελλάδας
Όλγα Τρέμη

Η **Όλγα Τρέμη** (17 Φεβρουαρίου 1951) είναι Ελληνίδα δημοσιογράφος και παρουσιάστρια ειδήσεων.

## Βιογραφία
Γεννήθηκε στην Αθήνα και η καταγωγή της είναι από τη Λάρισα. Αποφοίτησε από την Ελληνογαλλική Σχολή Ουρσουλινών και σπούδασε στο Οικονομικό της Σχολής Νομικών Πολιτικών και Οικονομικών Επιστημών του ΕΚΠΑ. Το 1975 παράλληλα με τις σπουδές της, ξεκίνησε να εργάζεται στην εφημερίδα Ριζοσπάστης. Συνέχισε στις εφημερίδες Ελευθεροτυπία, Το Βήμα, Ελεύθερος Τύπος και Έθνος.

Το 1989 παρουσίασε τις πρώτες πολιτικές εκπομπές στην κρατική τηλεόραση όπως και η  Έλλη Στάη. Μεταξύ αυτών και η εκπομπή "Πρόσωπο με Πρόσωπο" στην ΕΤ1 (1989-1990). Την δεκαετία του 1990 εργάστηκε στους ραδιοφωνικούς σταθμούς Flash 96, ANT1 97,2 FM (νυν Easy 97.2) και Αθήνα 9.84 παρουσιάζοντας σε όλες το μεσημβρινό μαγκαζίνο. Έχει επίσης, παρουσιάσει τις ενημερωτικές εκπομπές "Βέτο" στο Mega Channel (1994-1995), "Τελευταία Λέξη" στον ΑΝΤ1 (1999-2000) και "Σημείο Αναφοράς" στο Star Channel (2000-2001).

Από το 2005 άρχισε να παρουσιάζει τις καθημερινές το κεντρικό δελτίο ειδήσεων στο Mega Channel, μετά την παραίτηση της Μάρας Ζαχαρέα. Συνέχισε την παρουσίαση μέχρι το 2014, οπότε και παραιτήθηκε. Επέστρεψε πάντως στην καθημερινή παρουσίαση του κεντρικού δελτίου ειδήσεων του Mega στις 12 Ιανουαρίου 2015 και παρέμεινε μέχρι το 2016 που άρχισαν τα οικονομικά προβλήματα στην ιδιοκτήτρια επιχείρηση (Τηλέτυπος Α.Ε.).

Η Όλγα Τρέμη έχει επίσης συμμετάσχει σε debate των πολιτικών αρχηγών πριν τις εκλογές, μεταξύ αυτών το 2007 και  στις ευρωεκλογές του 2009, εκπροσωπώντας το Mega, ενώ ήταν και η συντονίστρια των εκλογικών βραδιών του καναλιού.

Η Όλγα Τρέμη παρουσίαζε Δευτέρα-Πέμπτη στην ΕΡΤ1 την ενημερωτική εκπομπή "10" από τις 18 Νοεμβρίου 2019 μέχρι και τις 3 Απριλίου 2020, όπου στη συνέχεια υπέβαλε την παραίτησή της για προσωπικούς λόγους, σύμφωνα με την επίσημη ανακοίνωση που εξέδωσε η ΕΡΤ στις 13 Απριλίου 2020. Έκτοτε, την παρουσίαση της εκπομπής "10" ανέλαβε ο δημοσιογράφος Φάνης Παπαθανασίου.

Από την 1η Ιουνίου 2021, η Όλγα Τρέμη επέστρεψε στη διαδικτυακή -αυτή τη φορά- τηλεόραση, ξεκινώντας τη συνεργασία της με την ειδησεογραφική Ιστοσελίδα Newsbomb.gr, παρουσιάζοντας την εκπομπή «Meeting Point».

## Προσωπική ζωή
Ήταν παντρεμένη με τον Θοδωρή Καλούδη, που ήταν διευθυντής εφημερίδων. Ο δεύτερος γάμος της ήταν με τον τότε διευθυντή ειδήσεων του Mega Channel Χρήστο Παναγιωτόπουλο και έχουν ένα γιο, τον Αλέξανδρο.

Από το 2011 μέχρι το 2023 ήταν παντρεμένη με τον Νίκο Νικητέα, χειρουργό της Β΄ Χειρουργικής Κλινικής του Λαϊκού Νοσοκομείου και αναπληρωτή καθηγητή Χειρουργικής της Ιατρικής Σχολής Αθηνών.

## Παραπομπές


Κατηγορία:Ελληνίδες δημοσιογράφοι
Κατηγορία:Ελληνίδες τηλεπαρουσιάστριες
Κατηγορία:Δημοσιογράφοι στο ραδιόφωνο
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Μυρτώο Πέλαγος

Το **Μυρτώο Πέλαγος** είναι ένα από τα επιμέρους πελάγη του Αιγαίου και καταλαμβάνει το νοτιοδυτικό τμήμα του, μεταξύ Αργοσαρωνικού και Κυθήρων από Βορρά προς Nότο, και ανάμεσα στην ανατολική Πελοπόννησο (Αργολικός Κόλπος, ανατολικές ακτές των νομών Αρκαδίας και Λακωνίας) και στις δυτικές Κυκλάδες (Κύθνος, Σέριφος, Σίφνος, Μήλος) από Δύση προς Ανατολή.

## Ιστορία
Σύμφωνα με την ελληνική μυθολογία, πήρε το όνομά του από τον γιο του θεού Ερμή και καβαλάρης των αλόγων του Οινομάου, τον Μυρτίλο, ο οποίος πνίγηκε στα νερά του ριγμένος από τον Πέλοπα.

## Γεωγραφία
Στο εσωτερικό του Μυρτώου Πελάγους υπάρχουν διάσπαρτες νησίδες και βραχονησίδες οι οποίες, σε συνδυασμό με ισχυρά θαλάσσια ρεύματα που υπάρχουν στην περιοχή ακόμα και σε συνθήκες απνοίας, έχουν κατά το παρελθόν αποτελέσει μεγάλο κίνδυνο για την Ναυσιπλοΐα. Στα νερά του Μυρτώου πελάγους έχει σημειωθεί σημαντικό πλήθος ναυαγίων, με χαρακτηριστικότερο εκείνο του επιβατηγού - οχηματαγωγού πλοίου "Ηράκλειον", το 1966.

### Νησιά του Μυρτώου πελάγους
* Αντίμηλος

### Νησίδες - Βραχονησίδες του Μυρτώου πελάγους
* Φαλκονέρα
* Βελοπούλα
* Ανάνες
* Καραβιά

### Ακρωτήρια του Μυρτώου πελάγους
* Μαλέας

### Παράκτιες περιοχές και οικισμοί του Μυρτώου πελάγους

**Πελοπόννησος**
* Λεωνίδιο
* Φωκιανό
* Κυπαρίσσι
* Λιμάνι Ιέρακα
* Μονεμβασιά
* Ξιφιάς
* Βελανίδια

**Κυκλάδες**
* Καμάρες
* Βαθύ
* Μεγάλο Λιβάδι
* Μέριχας

## Θαλάσσια ζωή
Στο Μυρτώο πέλαγος μπορεί κανείς να συναντήσει τα σταχτοδέλφινα (Grampus griseus) που είναι τα μεγαλύτερα δελφίνια των ελληνικών θαλασσών.

## Παραπομπές


Κατηγορία:Θάλασσες και πελάγη της Μεσογείου
Κατηγορία:Θάλασσες και πελάγη της Ελλάδας
Σάιμποργκ

Το **σάιμποργκ**, (λατινικά «*cyborg*, *cyberneticus organismus*») είναι οργανισμός που συνδυάζει οργανικά (ζωτικά) και μηχανικά (συνθετικά) μέρη σώματος. Πρόκειται για ζωντανό οργανισμό του οποίου ενισχύονται ή διευρύνονται οι δυνατότητές του χρησιμοποιώντας τεχνολογικά μέσα. Μερικά παραδείγματα είναι τα σάιμποργκ από ταινίες όπως *[[Blade Runner]]* και *Α.Ι. ([[Τεχνητή Νοημοσύνη]])*.

## Εξωτερικοί σύνδεσμοι
* 

Κατηγορία:Επιστημονική φαντασία
Κατηγορία:Τρανσουμανισμός
Υπουργός

**Υπουργός** (ετ. Υπό + Έργο) είναι ο επικεφαλής ενός υπουργείου. Σε χώρες όπως στις ΗΠΑ, στο Ηνωμένο Βασίλειο, στο Πουέρτο Ρίκο και σε άλλες αναφέρεται ο όρος Γραμματέας.

Οι Υπουργοί στην Ελλάδα προτείνονται από τον Πρωθυπουργό της εκάστοτε Κυβέρνησης και διορίζονται (τυπικά) από τον Πρόεδρο της Δημοκρατίας. Το Συμβούλιο Υπουργών καλείται Υπουργικό Συμβούλιο.

## Δείτε επίσης
* Πρόεδρος της Δημοκρατίας
* Πρωθυπουργός

## Παραπομπές


## Εξωτερικοί σύνδεσμοι


Κατηγορία:Πολιτική ορολογία
Σούζνταλ

thumb|Το κέντρο της πόλης
thumb|right|Ναός του Αγ.Λαζάρου, Σούζνταλ
Το **Σούζνταλ** (ρωσ. Суздаль, προφορά σύμφωνα με το ΔΦΑ [ˈsuzdəlʲ]) είναι πόλη της Ρωσίας στην Περιφέρεια Βλαντίμιρ, βορειοανατολικά της Μόσχας. Απέχει 26 χιλιόμετρα από την πόλη Βλαντίμιρ, στον ποταμό Καμένκα.  Ο πληθυσμός της στην απογραφή του 2002 ανερχόταν σε 11.357 κατοίκους.

Η ιστορία της πόλης ανατρέχει στις αρχές της 2ης χιλιετίας, την εποχή του κράτους των Ρως. Η παλαιότερη αναφορά στο όνομα της πόλης γίνεται στον Κώδικα του Νόβγκοροντ: εκεί ένας μοναχός με το όνομα Ισαάκ αφηγείται πώς έγινε ιερομόναχος το έτος 6507 από κτίσεως κόσμου (δηλ. το 999 σύμφωνα με τη χρονολογία μας) στη μονή του Αγ. Αλεξάνδρου του Αρμενίου στο Σούζνταλ. Για δεύτερη φορά το όνομα της πόλης αναφέρεται σε ένα χρονικό του 1024.

Η πόλη για αιώνες ήταν η έδρα διάφορων Ρώσων ηγεμόνων και αποτελεί τμήμα του ρωσικού «Χρυσού Δακτυλίου». Στις αρχές του 12ου αιώνα ήταν το κέντρο του *Πριγκιπάτου του [[Ροστόφ]]-Σούζνταλ*. Το 1157 ο Αντρέι Μπογκολιούμπσκι μετέφερε την πρωτεύουσά του στο Βλαντίμιρ και το κρατίδιο μετονομάστηκε σε *[[Πριγκιπάτο του Βλαντίμιρ-Σούζνταλ]]*. Στις αρχές του 14ου αι. γίνεται η πρωτεύουσα του *Πριγκιπάτου Σούζνταλ-Νίζγκοροντ*, ενώ από το 1392 η περιοχή ανήκει στο *Μεγάλο Πριγκιπάτο της Μόσχας*.

Από το 16ο αιώνα, μετά την παρακμή της ως πολιτικού κέντρου, αρχίζει η ανοικοδόμηση-επέκταση παλαιών μονών και ιδρύονται νέες. Αναφέρονται συνολικά 11 μοναστηριακά συγκροτήματα, από τα οποία επιβιώνουν σήμερα τα πέντε. Από τα μέσα του 17ου αι. η περιοχή γνωρίζει οικονομική άνθηση και το 1778 αναγνωρίζεται επίσημα ως Πόλη με τα αντίστοιχα προνόμια. Ωστόσο στα μέσα του 19ου αι. ήταν απλώς μια απομακρυσμένη επαρχιακή πόλη.

Επί Σοβιετικής Ένωσης ανακηρύχθηκε «*πόλη-μουσείο*». Σήμερα η πόλη προσελκύει πολλούς επισκέπτες που επιθυμούν να γνωρίσουν από κοντά τα σπουδαία μνημεία της ρωσικής αρχιτεκτονικής κληρονομιάς, όπως το **[[Κρεμλίνο του Σούζνταλ]]**, τη **Μονή Αγ. Βασιλείου**, **Μονή Σωτήρος και Ευθυμίου**, **Μονή Αγ. Αλεξάνδρου**, την πλατεία της αγοράς και το **Μουσείο Αρχιτεκτονικής Ξύλου**. Παρά τον πληθυσμό των 11.000 κατοίκων η πόλη διατηρεί την όψη χωριού και είναι ο συνδυασμός των εκπληκτικών μεσαιωνικών κτηρίων με την φυσική ομορφιά που δίνει στο Σουζντάλ γραφικότητα και γοητεία. Τα μνημεία της πόλης έχουν ανακηρυχθεί από την UNESCO τμήμα της «παγκόσμιας πολιτισμικής κληρονομιάς».

## Παραπομπές


## Εξωτερικοί σύνδεσμοι
* 
* Δικτυακός τόπος για το Σούζνταλ
* Βλαντίμιρ και Σούζνταλ-Πόλεις Μουσείο
* Φωτογραφίες Suzdal

Κατηγορία:Πόλεις του Όμπλαστ του Βλαντίμιρ
Σπερχειός (ναρκαλιευτικό)

Το ελληνικό ναρκαλιευτικό **«Σπερχειός»** ήταν πρώην νορβηγικό φαλαινοθηρικό που επιτάχθηκε από το Βασιλικό Ναυτικό της Νορβηγίας με το όνομα *NOBLE NORAH* και διαρκούντος του Β΄ Παγκοσμίου Πολέμου παραχωρήθηκε στο τότε ελληνικό Βασιλικό Ναυτικό στη Μέση Ανατολή.

Το πλοίο αυτό ήταν καθ΄ όλα όμοιο με το ναρκαλιευτικό Αλφειός και παραλήφθηκε τον Αύγουστο του 1943 για γρίππιση ναρκών (ναρκαλιεία) στις ακτές και προσβάσεις παρά την Αλεξάνδρεια και το Πορτ Σάιδ καθώς και για συνοδείες τοπικών νηοπομπών μεταξύ των δύο αυτών λιμένων και της Κύπρου.

Μετά την απελευθέρωση ο «Σπερχειός» κατέπλευσε με τα λοιπά πλοία του Στόλου στον Πειραιά και χρησιμοποιήθηκε σε διάφορες αποστολές, καθώς και σε μεταφορά αξιωματικών υπαλλήλων και άλλων προσώπων στα νησιά του Αιγαίου, δεδομένου ότι όλα τα ελληνικά επιβατηγά πλοία είχαν βυθισθεί διαρκούντος του πολέμου.

Σε μια τέτοια αποστολή στις 2 Μαΐου του 1945 και ενώ έπλεε 5 ναυτικά μίλια βόρεια της Άκρας Ζούρβας της Ύδρας, στις 08.30 μ.μ. (20.30), λόγω υπερφόρτωσης ανατράπηκε και βυθίστηκε, γεμάτο επιβάτες, παρασύροντας στο βυθό περισσότερα από 50 άτομα (επιβάτες και μέλη πληρώματος). Το πλοίο είχε αποπλεύσει από Πειραιά με προορισμό Σύρο, Χίο, Μυτιλήνη και Σάμο. Κυβερνήτης του πλοίου ήταν ο έφεδρος ανθυποπλοίαρχος Δ. Βογιατζής. Στο ναυάγιο αυτό πνίγηκε και ο Πλοίαρχος του Β.Ν. Ι. Βλαχόπουλος, που επέβαινε ως επιβάτης.

Κατηγορία:Ελληνικά Ναρκαλιευτικά
Κατηγορία:Ελληνικά πολεμικά πλοία του Β' Παγκοσμίου Πολέμου
Κατηγορία:Ναυάγια
Καπνοδόχος

Η **καπνοδόχος** ή φουγάρο (συνήθως για βιομηχανίες και πλοία), ή τσιμινιέρα (συνηθέστερα για πλοία), ή καμινάδα (κυρίως για τζάκια και καταστήματα με χώρους εστίασης), είναι κατακόρυφη σήραγγα δια της οποίας τα καυσαέρια οδηγούνται στην ατμόσφαιρα. Γενικά η κατασκευή της σήμερα εξυπηρετεί την απαγωγή των καυσαερίων και όχι ως παράγοντα δημιουργίας ρεύματος, όπως στον φυσικό ελκυσμό παλαιότερα.

thumb|right|250px|Καπνοδόχοι ΔΕΗ/Κερατσινίου, προ του λιμένα Πειραιά
Στις εγκαταστάσεις ξηράς η καπνοδόχος είναι συνήθως από σιδηροπαγές τσιμέντο ή μεταλλική, παλαιότερα πλινθόκτιστη. Στα πλοία γίνεται από ελάσματα και λαμβάνει διάφορες μορφές ώστε να εναρμονίζεται αισθητικά με τις γραμμές του πλοίου.
Η τομή της καπνοδόχου είναι συνήθως κυκλική (στην ξηρά), παλαιότερα και τετράπλευρη, και στα πλοία ελλειπτική ενώ για λόγους αντοχής και στατικής κατασκευάζεται κωνική κατά την έννοια του ύψους. Οι καπνοδόχοι των πλοίων παρουσιάζουν συνήθως ελλειπτική τομή με τον μεγάλο άξονα της έλλειψης κατά το διάμηκες του πλοίου, ώστε να παρουσιάζει μικρότερη αεροδυναμική αντίσταση.

Οι μεταλλικές καπνοδόχοι κατασκευάζονται συνήθως με διπλά τοιχώματα, αφενός για να ελαττώνεται η ακτινοβολία της θερμότητας των καυσαερίων προς το εγγύς περιβάλλον και αφετέρου να μη ελαττώνεται η ένταση του ελκυσμού λόγω ψύξης αυτών. Όταν τα καυσαέρια από 2 ή 3 λέβητες εξάγονται σε κοινή καπνοδόχο τότε εσωτερικά αυτής υπάρχουν χωρίσματα που σχηματίζουν ιδιαίτερους οχετούς για καθένα λέβητα. Στη περίπτωση αυτή κάθε οχετός είναι εφοδιασμένος με ένα "καπνοφράκτη" ή "δικλείδα" (κοινώς "ντάμπερ") ώστε με αυτούς ν΄ ανοίγονται μόνο οι οχετοί που αντιστοιχούν στους εν λειτουργία λέβητες.

## Διαστάσεις
Γενικά η διατομή της καπνοδόχου λαμβάνεται περίπου ίση προς το 20 μέχρι 25% της επιφάνειας της εσχάρας, για δε το ύψος της ιδιαίτερα για φυσικό ελκυσμό το δυνατόν μεγαλύτερο. Στα παλαιότερα πλοία που έφεραν λέβητες με φυσικό ελκυσμό, επειδή η ένταση του ανέμου είναι μεγάλη το ύψος (υπολογιζόμενο από την επιφάνεια της σχάρας ή το στόμιο του καυστήρα)  έφθανε τα 30 - 40 μέτρα. Στις εγκαταστάσεις ξηράς απαντώνται καπνοδόχοι μεγαλύτερου ύψους.

Σε εγκαταστάσεις τεχνικού ελκυσμού το ύψος της καπνοδόχου είναι μόνο 8-10 φορές μεγαλύτερο της διαμέτρου της, και αυτό διότι ο τεχνητός ελκυσμός δημιουργείται από τους ανεμιστήρες και είναι ανεξάρτητος του ύψους της καπνοδόχου. Συνεπώς όπως προαναφέρθηκε στη περίπτωση αυτή η καπνοδόχος παίζει ρόλο οχετού μόνο απαγωγής καυσαερίων.

## Σημειώσεις
Τα μόνα μηχανοκίνητα πλοία που ευνόητα στερούνται καπνοδόχου είναι τα πυρηνοκίνητα, τα υποβρύχια και τα βαθυσκάφη.
## Εξωτερικοί σύνδεσμοι

Κατηγορία:Αρχιτεκτονική
Κατηγορία:Βιομηχανικές διεργασίες
Επιθεώρηση

Ο όρος **επιθεώρηση** μπορεί να αναφέρεται σε ένα από τα ακόλουθα:

*Επιθεώρηση (θέατρο), ως θεατρικό είδος.
*Επιθεώρηση πλοίου, ως ναυτιλιακός όρος.
Ναυκρατίδης

Ο **Ναυκρατίδης** ήταν παλαιστής και Ολυμπιονίκης.

Κατά το σοφιστή Φιλόστρατο, αφού νίκησε στους Ολυμπιακούς Αγώνες, έτρωγε και έπινε με τους φίλους του 3 μήνες ακατάπαυστα, για να το γιορτάσει. Κατόπιν, πήγε να γυμναστεί για να χωνέψει, και πέθανε κατά την προπόνηση.

Κατηγορία:Αρχαίοι Έλληνες παλαιστές
Ένα κορίτσι για δύο

Το ***Ένα κορίτσι για δύο*** είναι ελληνική κωμική ταινία του 1963, της Φίνος Φιλμ, σε σενάριο και σκηνοθεσία Γιάννη Δαλιανίδη, βασισμένη στο θεατρικό έργο των Νίκου Τσιφόρου και Πολύβιου Βασιλειάδη «Ερωτευθείτε παρακαλώ».

## Πλοκή
Ο Κίμων (Αλέκος Αλεξανδράκης) είναι ένας παλαιών αρχών καθηγητής φιλοσοφίας, με αντιλήψεις κατά του γάμου, που ετοιμάζει και βιβλίο στο οποίο υποστηρίζει ότι έρωτας δεν υπάρχει. Ζει με τη χήρα αδελφή του, Πολυξένη (Ρένα Βλαχοπούλου), και τον μικρότερο αδελφό του, Αριστείδη (Κώστας Βουτσάς), έναν τεμπέλη γλεντζέ.

Ο Αριστείδης θέλει να παντρευτεί και θέλει την έγκριση του Κίμωνα. Για να την αποσπάσει, τον καταφέρνει να προσλάβει ως γραμματέα του, την κοπέλα που θέλει να παντρευτεί, τη Μυρτώ (Ζωή Λάσκαρη), που τραγουδάει σε νυχτερινά κέντρα. Κίμωνας και Μυρτώ ερωτεύονται ο ένας τον άλλο.

Η Ινώ (Μάρθα Καραγιάννη), που κρυφά είναι ερωτευμένη με τον Αριστείδη, θα παρέμβει και ο Κίμων με τη Μυρτώ θα παντρευτούν. Όπως, επίσης, και η Ινώ με τον Αριστείδη. Αλλά και η Πολυξένη θα ξαναπαντρευτεί τον Προκόπη (Γιάννης Βογιατζής), τον χήρο ιδιοκτήτη του καθαριστηρίου της γειτονιάς, ο οποίος την περιτριγύριζε.

## Διανομή ρόλων
*Αλέκος Αλεξανδράκης .... Κίμων**'
*[[Ζωή Λάσκαρη]] .... Μυρτώ**'
*Κώστας Βουτσάς .... Αριστείδης "Άρης"**'
*[[Ρένα Βλαχοπούλου]] .... Πολυξένη "Ξένη"**'
*Μάρθα Καραγιάννη .... Ινώ**'
*[[Γιάννης Βογιατζής (ηθοποιός)|Γιάννης Βογιατζής]] .... Προκόπης**'
*Περικλής Χριστοφορίδης .... Ηλίας Ζαχαντόπουλος
*Αλέκος Τζανετάκος .... Αλέκος, φίλος Άρη
*Λάμπρος Κοτσίρης .... ιδιοκτήτης νυχτερινού κέντρου
*Πέτρος Πανταζής .... φίλος Άρη
*Κώστας Σκαρλής .... αστυνόμος
*Τότης Παπαδόπουλος
*Παύλος Ησαΐας
*Άννα Σταυρίδου .... θεία Μυρτώς

## Παραγωγή
Με 386.817 εισιτήρια, κατατάγηκε στην 5η θέση ανάμεσα σε 92 ελληνικές ταινίες της σαιζόν.  Η πρώτη της προβολή έγινε στις 21 Οκτωβρίου 1963. 

Η Νέλλη Μάνου είναι η τραγουδίστρια που ντουμπλάρει τη Ζωή Λάσκαρη στις σκηνές του νυχτερινού κέντρου. 

## Παραπομπές


## Εξωτερικοί σύνδεσμοι
**[http://finosfilm.com/movies/view/65 Ένα κορίτσι για δύο]* - περιγραφή της ταινίας από τον επίσημο δικτυακό τόπο της Φίνος Φιλμ
*  

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1963
Κατηγορία:Ταινίες παραγωγής Φίνος Φιλμ
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες βασισμένες σε θεατρικά έργα
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες με μουσική σύνθεση Μίμη Πλέσσα
Κατηγορία:Ελληνικές ασπρόμαυρες ταινίες
Κατηγορία:Ελληνικές αισθηματικές κωμικές ταινίες
Ελίζαμπεθ Μπόλντεν

Η **Ελίζαμπεθ Μπόλντεν** (Elizabeth Bolden, πραγματικό όνομα: Elizabeth Jones, 15 Αυγούστου 1890 - 11 Δεκεμβρίου 2006) ήταν Αμερικανίδα υπεραιωνόβια, το γηραιότερο πρόσωπο στον κόσμο εν ζωή από τις 27 Αυγούστου 2006 μέχρι το θάνατό της. Ήταν γνωστή ως Λίζι.

## Βιογραφία
Γεννήθηκε στο Τενεσί των ΗΠΑ και αναγνωρίστηκε ως το γηραιότερο πρόσωπο στον κόσμο εν ζωή, από το βιβλίο Γκίνες, το 2006. Έγινε κάτοχος του τίτλου μόλις πέθανε η Μαρία Καποβίγια από τον Ισημερινό, στις 27 Αυγούστου του 2006. Η ίδια πέθανε 3,5 μήνες μετά. Από τις 30 Αυγούστου ως τις 9 Δεκεμβρίου του 2005 κατείχε ξανά τον τίτλο, μέχρι που επιβεβαιώθηκε με έγγραφα η ηλικία της María Esther Capovilla . Επειτα από το θάνατό της, το Δεκέμβριο του 2006, γηραιότερο πρόσωπο στον κόσμο έγινε ο Εμιλιάνο Μερκάδο ντελ Τόρο, από το Πουέρτο Ρίκο, ο οποίος απεβίωσε στις 24 Ιανουαρίου του 2007.
Η Λίζι είχε 40 εγγόνια, 75 δισέγγονα, 150 τρισέγγονα, 220 τετρασέγγονα και 75 πεντασέγγονα.

## Παραπομπές


Κατηγορία:Υπεραιωνόβιοι
Θωμάς Έραστος

Ο **Θωμάς Έραστος** (*Thomas Erastus*, 7 Σεπτεμβρίου 1524 - 31 Δεκεμβρίου 1583) ήταν Ελβετός ιατρός και θεολόγος. Έγραψε 100 θέσεις (αργότερα 75), στις οποίες υποστήριξε ότι οι αμαρτίες που διαπράχθηκαν από τους χριστιανούς θα πρέπει να τιμωρούνται από το κράτος και ότι η Εκκλησία δεν θα πρέπει να αρνείται τα μυστήρια ως μορφή τιμωρίας. Δημοσιεύθηκαν το 1589, μετά το θάνατό του, με τον τίτλο *Explicatio gravissimae quaestionis*. Το όνομά του δόθηκε αργότερα στον «εραστιανισμό». Το επώνυμό του ήταν Lüber.

## Παραπομπές


Κατηγορία:Ελβετοί θεολόγοι
Κατηγορία:Ελβετοί ιατροί
Ραατμπέκ Σανατμπάγιεφ

Ο **Ραατμπέκ Σανατμπάγιεφ** (*Раатбек Калыбекович Санатбаев*, 7 Μαΐου 1969 - 8 Ιανουαρίου 2006) ήταν Κιργίζιος παλαιστής. Κατέκτησε το χάλκινο μετάλλιο στο παγκόσμιο πρωτάθλημα του 1999, στο Στάδιο Ειρήνης και Φιλίας, ενώ ήταν 8ος στους Ολυμπιακούς Αγώνες του 1996 και 15ος σε αυτούς του 2000 και δύο φορές Πρωταθλητής Ασίας (1999, 2000). Ήταν παλαιός πρωταθλητής της ελληνορωμαϊκής πάλης και υποψήφιος για την προεδρία της Ολυμπιακής Επιτροπής της Κιργιζίας. 

Δολοφονήθηκε αργά τη νύχτα της 8ης Ιανουαρίου 2006, πολύ κοντά στην κατοικία του στο Μπισκέκ. Ο Σανατμπάγιεφ δέχθηκε δύο σφαίρες στο κεφάλι, ενώ βρισκόταν μέσα στο αυτοκίνητό του. Δράστες ήταν δύο άνδρες με ασιατικά χαρακτηριστικά, οι οποίοι κατόρθωσαν να διαφύγουν. Η δολοφονία του Σανατμπάγιεφ έγινε λίγους μήνες μετά τον θάνατο του πρώην προέδρου της Ολυμπιακής Επιτροπής του Κιργιζιστάν, Μπαγιάμαν Ερκινμπάγιεφ, που κατηγορείτο για διακίνηση ναρκωτικών στις φυλακές.

## Παραπομπές


Κατηγορία:Κιργίζιοι αθλητές
Χρήστος Παπαδόπουλος (πετοσφαιριστής, γενν. 1950)

Ο **Χρήστος Παπαδόπουλος** (2 Φεβρουαρίου 1950 - 1 Ιανουαρίου 2006) ήταν Έλληνας αθλητής και προπονητής της πετοσφαίρισης.

## Βιογραφία
Άρχισε την καριέρα του στον Ιωνικό Νέας Φιλαδελφείας. Κατόπιν πήρε μεταγραφή στον Παναθηναϊκό, με τη φανέλα του οποίου κατέκτησε δύο Πρωταθλήματα, ενώ υπήρξε και διεθνής με την Εθνική Ομάδα Ανδρών.

Η προπονητική καριέρα του άρχισε το 1979 στην Ε.Α. Πατρών, για να ακολουθήσουν ο Α.Σ. Ιωνικός Νέας Φιλαδέλφειας, οι Αμαζόνες, η Εθνική Ενόπλων, ο Ιωνικός και πάλι, ο Μεσσηνιακός Γ.Σ., ο Αθλητικός Όμιλος Ορεστιάδας, τα Ναυπηγεία, η Εθνική Εφήβων, η ΑΕΚ, ο Παναθηναϊκός, εκ νέου η ΑΕΚ ως τον Δεκέμβριο του 2004, ενώ από το Φεβρουάριο του 2005 μέχρι το τέλος της αγωνιστικής περιόδου είχε αναλάβει τον Παναθηναϊκό.

Πέθανε από ανακοπή καρδιάς, σε ηλικία 55 ετών, την πρώτη ημέρα του 2006. Κηδεύτηκε στο Χαλάνδρι.

## Παραπομπές


Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές ΠΑΟ
Π
Κατηγορία:Ε.Α. Πατρών
Μπιλ Σκέιτ

Ο **Μπιλ Σκέιτ** (*Sir William Jack "Bill" Skate*, 26 Σεπτεμβρίου 1953 – 3 Ιανουαρίου 2006) ήταν πολιτικός από την Παπούα Νέα Γουινέα. 

Χρημάτισε πρωθυπουργός από το 1997 ως το 1999 , οπότε και παραιτήθηκε. Το 2002 έγινε Πρόεδρος της Βουλής και το Νοέμβριο του 2003 διορίστηκε προσωρινός Γενικός Διοικητής. Παύθηκε στις 3 Μαρτίου του 2004, εξαιτίας κατηγοριών για διασπάθιση δημοσίου χρήματος τη δεκαετία του ' 90.
Αργότερα αθωώθηκε από τις κατηγορίες και έγινε ξανά Γενικός Κυβερνήτης. Το Μάιο του 2004, το κόμμα του εγκατέλειψε τον κυβερνώντα συνασπισμό και στις 28 Μαΐου της ίδιας χρονιάς έχασε όλα του τα αξιώματα.
Τον Ιανουάριο του 2005 τιμήθηκε με τον Τίτλο του Ιππότη. Πέθανε στο Μπρισμπέιν, έπειτα από εγκεφαλικό επεισόδιο που είχε υποστεί στα τέλη του 2005. Τον διαδέχθηκε ως πρωθυπουργός ο Σερ Μεκέρε Μοράουτα, το 1999 και ως Γενικός Διοικητής ο Τζέφρι Νέιπ , το 2004, όπως και
ως Πρόεδρος της βουλής.

## Παραπομπές


## Πηγές
*Νεκρολογία  στο *Pacific Magazine*.

Σκέιτ Μπιλ
Πόρσια Σίμσον Μίλερ

Η **Πόρσια Σίμσον Μίλερ**  (Portia Simpson-Miller, γεννήθηκε στις 12 Δεκεμβρίου του 1945) είναι πολιτικός, η πρώτη γυναίκα Πρωθυπουργός στην Τζαμάικα. Υπηρέτησε στο αξίωμα από το 2006 ως το 2007 και ξανά από τον Ιανουάριο του 2012 ως τον Μάρτιο του 2016, έπειτα από την νίκη του κόμματός της στις εκλογές του 2011.

Συμπεριλήφθη στη λίστα που εξέδωσε το περιοδικό *[[Τάιμ (περιοδικό)|Time]]* για τα *«Πρόσωπα με τη Μεγαλύτερη Επιρροή Παγκοσμίως»* για το έτος 2012.

## Καριέρα
Έγινε Πρωθυπουργός στις 30 Μαρτίου 2006 και διαδέχθηκε στο αξίωμα τον Πέρσιβαλ Τζ. Πάτερσον, ενώ είναι επίσης Πρόεδρος του Εθνικού Κόμματος του Λαού. Εξελέγη πρόεδρος του κόμματος στις 26 Φεβρουαρίου 2006, λαμβάνοντας 1.775 ψήφους στις εσωκομματικές εκλογές, έναντι 1.538 για τον αντίπαλό της, Dr. Peter Phillips. Το 2002 έγινε Υπουργός για θέματα αθλητισμού. Το 1989-95 χρημάτισε Υπουργός Εργασίας και αργότερα για τη Δημόσια Ασφάλεια και τον Αθλητισμό. Παντρεύτηκε τον Έραλντ Μίλερ και παράλληλα με την πρωθυπουργία, ανέλαβε το 2006 το Υπουργείο Άμυνας. Ηττήθηκε οριακά από το Εργατικό Κόμμα στις εκλογές του 2007 και δύο ημέρες μετά τη διεξαγωγή των εκλογών, στις 5 Σεπτεμβρίου του 2007 παραδέχθηκε την ήττα της. Την διαδέχθηκε στην πρωθυπουργία ο Μπρους Γκόλντινγκ.

## Εκλογική νίκη και επάνοδος στην πρωθυπουργία
Η Μίλερ επανήλθε στην πρωθυπουργία, έπειτα από την νίκη της στις εκλογές που διεξήχθησαν το Δεκέμβριο του 2011. Ανέλαβε καθήκοντα στις 5 Ιανουαρίου 2012 και εξήγγειλε την επικείμενη αλλαγή του πολιτεύματος σε Δημοκρατία, με την οριστική κατάργηση της Μοναρχίας.

## Παραπομπές


## Εξωτερικοί σύνδεσμοι
* Επίσημο προφίλ

Κατηγορία:Πρωθυπουργοί της Τζαμάικα
Κατηγορία:Γυναίκες Πρωθυπουργοί
Μάκτουμ μπιν Ρασίντ αλ Μάκτουμ

Ο **Μάκτουμ μπιν Ρασίντ αλ Μάκτουμ** (; , τιμητικά επίσης: **Sheikh Maktoum**,   περ. 1941 - 2006) ήταν αντιπρόεδρος των Ηνωμένων Αραβικών Εμιράτων, εμίρης του Ντουμπάι. Έγινε ο πρώτος πρωθυπουργός της χώρας τον Δεκέμβριο του 1971 και μέχρι τις 25 Απριλίου 1979 κατείχε το αξίωμα, οπότε τον διαδέχθηκε ο πατέρας του, σεΐχης Ρασίντ μπιν Σαΐντ αλ Μακτούμ. Μετά το θάνατο του τελευταίου, στις 7 Οκτωβρίου 1990 έγινε ξανά πρωθυπουργός και ανέλαβε εμίρης του Ντουμπάι, μέχρι τον δικό του θάνατο, το 2006.

Ήταν έγγαμος με την ξαδέρφη του.
Ήταν επίσης για λίγο προσωρινός πρόεδρος στις 2-3 Νοεμβρίου 2004, μετά το θάνατο του Σεΐχη Ζαγέντ μπιν Σουλτάν Αλ Ναχαγιάν. Τον διαδέχθηκε το 2004 ως προσωρινός πρόεδρος ο Χαλίφα μπιν Ζαγέντ Αλ Ναχαγιάν. Πέθανε στην Αυστραλία, έπειτα από καρδιακή προσβολή.  Τον διαδέχθηκε ο αδερφός του, Σεΐχης Μοχάμεντ μπιν Ρασίντ αλ Μάκτουμ, στο αξίωμα του Κυβερνήτη του Ντουμπάι.

Η ταφή του έγινε στο Ντουμπάι, όπου μεταφέρθηκε η σορός του από την Αυστραλία. Από τη σύζυγό του, Αλία, απέκτησε μία κόρη, τη Λατίφα.

## Εξωτερικοί σύνδεσμοι

## Παραπομπές


Κατηγορία:Πρόεδροι των Ηνωμένων Αραβικών Εμιράτων
Κατηγορία:Εμίρηδες του Ντουμπάι
Έρικ Νέιμσνικ

Ο **Έρικ Νέιμσνικ** (*Eric John Namesnik*, 7 Αυγούστου 1970 - 11 Ιανουαρίου 2006) ήταν Αμερικανός κολυμβητής, δεύτερος Ολυμπιονίκης στη Βαρκελώνη και στην Ατλάντα στο αγώνισμα των 400μ. μικτή ατομική. Κατέκτησε επίσης δύο ασημένια και ένα χάλκινο μετάλλιο στα Παγκόσμια Πρωταθλήματα του 1991 και του 1994. Έπεσε σε κώμα έπειτα από τροχαίο ατύχημα και πέθανε το 2006.

Κατηγορία:Αμερικανοί Ολυμπιονίκες
Κατηγορία:Αμερικανοί κολυμβητές
Γιάννης Γκοβόστης

Ο **Γιάννης Γκοβόστης** (Αθήνα, 1934 – 8 Ιανουαρίου 2006) ήταν Έλληνας εκδότης. Ήταν συνεχιστής του ομώνυμου εκδοτικού οίκου (που ιδρύθηκε το 1926) και τα βιβλία που εξέδιδε είχαν κυρίως περιεχόμενο μαρξιστικό. Μαζί με τον αδελφό του Φραγκίσκο, παρέλαβε τον εκδοτικό οίκο από τον πατέρα του, Κώστα το 1958. Κηδεύτηκε στο Πρώτο Νεκροταφείο Αθηνών.

## Παραπομπές


Κατηγορία:Έλληνες εκδότες
Έλσον Εβέλιο Μπεσέρρα

Ο **Έλσον Εβέλιο Μπεσέρρα** (*Elson Evelio Becerra Vaca*, 26 Απριλίου 1978 - 8 Ιανουαρίου 2006) ήταν Κολομβιανός ποδοσφαιριστής. Υπήρξε διεθνής με την εθνική ομάδα που το 2001 είχε κατακτήσει το Κόπα Αμέρικα, αλλά και στο Κύπελλο Συνομοσπονδιών του 2003. Στην τελευταία διοργάνωση ήταν από τους πρώτους που έτρεξαν να βοηθήσουν τον Μαρκ Βιβιάν Φοέ, κατά τη διάρκεια του αγώνα με το Καμερούν όπου τελικά ο Φοέ πέθανε λόγω καρδιακής προσβολής. Αγωνίστηκε επίσης στη Ντεπόρτες Τολίμα (Deportes Tolima) και στην Ατλέτικο Χούνιορ (Atlético Júnior). Ο Μπεσέρρα δολοφονήθηκε από αγνώστους σε δισκοθήκη της Καρταγένα ντε Ιντία, στις αρχές του 2006. 

## Παραπομπές


## Εξωτερικοί σύνδεσμοι

* 

Μπεσερρα
μ
Κατηγορία:Ποδοσφαιριστές Πρωταθλήματος Κολομβίας
Κατηγορία:Ποδοσφαιριστές Αμέρικα δε Κάλι
Κατηγορία:Ποδοσφαιριστές Τζούνιορ ντε Μπαρρανκίγια
Κατηγορία:Ποδοσφαιριστές Κόπα Αμέρικα 2001
Κατηγορία:Ποδοσφαιριστές Κυπέλλου Συνομοσπονδιών FIFA 2003
Κατηγορία:Ποδοσφαιριστές Εθνικής Κολομβίας
Κατηγορία:Ποδοσφαιριστές Αλ Τζαζίρα ΣΚΚ
Αριστίντες Γκόμες

Ο **Αριστίντες Γκόμες** (Aristides Gomes, 8 Νοεμβρίου 1954-) είναι πολιτικός από τη Γουινέα-Μπισσάου, ο οποίος υπηρέτησε ως πρωθυπουργός από τον Απρίλιο του 2018 ως τις 29 Οκτωβρίου 2019. Υπηρέτησε ξανά στην πρωθυπουργία από τις 2 Νοεμβρίου 2005 ως τις 13 Απριλίου 2007. Εν συνεχεία υπηρέτησε ως αρχηγός του Ρεπουμπλικανικού Κόμματος για την Ανεξαρτησία και την Ανάπτυξη (PRID).

## Καριέρα
Σπούδασε Κοινωνιολογία και Πολιτικές Επιστήμες. Υπήρξε γενικός διευθυντής της Πειραματικής Τηλεοράσεως της Γουινέας-Μπισσάου (1990-92). Διορίστηκε πρωθυπουργός στη χώρα στις 2 Νοεμβρίου 2005 και παραιτήθηκε από την πρωθυπουργία την άνοιξη του 2007. Χρημάτισε υπουργός Σχεδιασμού και Διεθνών Σχέσεων και Συνεργασίας στην προηγούμενη κυβέρνηση του Νίνο Βιέιρα. Ήταν μακροχρόνιο μέλος (από το 1973) του Αφρικανικού Κόμματος για την Ανεξαρτησία της Γουινέας και του Πρασίνου Ακρωτηρίου (PAIGC), αλλά τον Μάιο του 2005 παύθηκε από αντιπρόεδρος, επειδή υποστήριξε τον υποψήφιο πρόεδρο Νίνο Βιέιρα.  Έφυγε από το κόμμα μετά την ανάληψη της προεδρίας από τον τελευταίο και εγκατέλειψε τη χώρα το 2009, μετά τη δολοφονία του Νίνο Βιέιρα.
Ο Γκόμες διορίστηκε ξανά στην πρωθυπουργία από τον πρόεδρο Ζοζέ Μάριο Βαζ στις 16 Απριλίου 2018. Παρέμεινε πρωθυπουργός για περισσότερο από έναν χρόνο, ως τον Οκτώβριο του 2019.

## Παραπομπές


Κατηγορία:Πρωθυπουργοί της Γουινέας-Μπισσάου
Νοροντόμ Σιχαμόνι

Ο **Νοροντόμ Σιχαμόνι** (*Norodom Sihamoni*, 14 Μαΐου 1953) είναι βασιλιάς της Καμπότζης από το 2004. Μιλάει χμερ, γαλλικά, τσεχικά, αγγλικά και ρωσικά.

## Προφίλ
Γεννήθηκε στις 14 Μαΐου του 1953. Είναι γιος του Νοροντόμ Σιχανούκ και της Νοροντόμ Μονινεάτ Σιχανούκ. Η μητέρα του ήταν γαλλικής και χμερ καταγωγής . Το μεγαλύτερο μέρος της παιδικής του ηλικία το πέρασε εκτός Καμπότζης. Ως το 1975 σπούδασε κλασική μουσική και χορό στην Πράγα. Παρέμεινε στην Τσεχοσλοβακία στη διάρκεια του πραξικοπήματος από το Λον Νολ το 1970. Το 1975 σπούδασε κινηματογράφο στη Βόρεια Κορέα και το 1977 επέστρεψε στην Καμπότζη. Τέθηκε υπό περιορισμό από τους Ερυθρούς Χμερ την περίοδο 1977-1979. Αργότερα έζησε στη Γαλλία (όπου δίδαξε μπαλέτο) σχεδόν για 2 δεκαετίες και το 1993 διορίστηκε αντιπρόσωπος στην UNESCO. Νωρίτερα είχε απορρίψει πρόταση να γίνει πρεσβευτής της Καμπότζης στη Γαλλία.

Ο Σιχαμόνι είναι προστάτης των τεχνών στη χώρα του. Εργάστηκε ως πρέσβης στον ΟΗΕ και στην UNESCO, πριν αναρριχηθεί στο θρόνο. Έγινε βασιλιάς στις 14 Οκτωβρίου του 2004, μετά την παραίτηση του πατέρα του.

Στις 29 Οκτωβρίου του 2004 στέφθηκε Βασιλιάς μετά την εκλογή του από 9μελές συμβούλιο, χωρίς όμως επίσημη τελετή ενθρόνισης. Παραμένει ανύπαντρος χωρίς παιδιά.

Στις 12 Δεκεμβρίου του 2008 επέλεξε 26 μέλη της βασιλικής οικογένειας, για το συμβουλευτικό δικαστήριο.  Ανώτατος σύμβουλος έγινε και ο δίδυμος αδερφός του, Πρίγκιπας Νοροντόμ Ραναρίντ.

## Εξωτερικοί σύνδεσμοι

* King Norodom Sihamoni - Επίσημος ιστότοπος
* Βιογραφία του Νοροντόμ Σιχαμόνι
* άρθρο του Antonio Graceffo  για τη στέψη του Σιχαμόνι

## Παραπομπές


Κατηγορία:Βασιλείς της Καμπότζης
Κατηγορία:Ηγέτες εν ενεργεία
Μαραθέα Καρδίτσας

Η **Μαραθέα** είναι οικισμός της Θεσσαλίας και της Περιφερειακής Ενότητας Καρδίτσας.

## Γενικά στοιχεία
Οι κάτοικοι του ασχολούνται με τη γεωργία και την κτηνοτροφία αλλά κυριότερη πηγή εισοδήματος είναι η καλλιέργεια του βαμβακιού. Το χωριό παλιότερα ήταν γνωστό με την ονομασία "Βάναρη" αλλά μετέπειτα δόθηκε το όνομα Μαραθέα. Στο χωριό υπάρχει η εκκλησία του Αγίου Νικολάου δίπλα στην κεντρική πλατεία του χωριού, έξω από το χωριό υπάρχει ένα μικρό ξωκκλήσι ο Άγιος Αθανάσιος μέσα σε ένα μικρό αλσύλιο.

Το χωριό έχει πλούσια ήθη και έθιμα και μεγάλη παράδοση. Χαρακτηριστικό είναι το ψήσιμο της "γουρνοπούλας" τα Χριστούγεννα όπου κάθε οικογένεια σουβλίζει ένα ολόκληρο γουρουνόπουλο στα κάρβουνα. Το έθιμο διατηρείται μέχρι και σήμερα. Από τον Απρίλιο και όλους τους καλοκαιρινούς μήνες αρχίζουν οι προετοιμασίες για την καλλιέργεια του βαμβακιού. Στα μέσα της Άνοιξης και όταν οι καιρικές συνθήκες το επιτρέπουν αρχίζει η σπορά του βαμβακιού και σιγά σιγά ξεκινά το σκάλισμα που γίνεται χωρίς μηχανήματα. Η συλλογή του βαμβακιού γίνεται αργά το φθινόπωρο.

## Διοικητικά - πληθυσμιακά στοιχεία
Ως οικισμός αναφέρεται επίσημα το 1883 στο ΦΕΚ 126Α-02/04/1883 με το παλιό της όνομα *Βάναρη* να προσαρτάται στον τότε δήμο Σιλάνων που ανήκε στον νομό Τρικάλων. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Το 1957 με το ΦΕΚ 119Α - 03/07/1957 μετονομάστηκε σε Μαραθέα. Σύμφωνα με το σχέδιο Καλλικράτης μαζί με την Κόρδα αποτελούν την τοπική κοινότητα Μαραθέας που υπάγεται στη δημοτική κοινότητα Σελλάνων του δήμου Παλαμά και σύμφωνα με την απογραφή 2011 έχει πληθυσμό 655 κατοίκους.

### Απογραφές πληθυσμού

## Παραπομπές


Μαραθεα
Μαραθεα
Κατηγορία:Δήμος Παλαμά
Φυσιολογία φυτών

Στη βοτανική, η **φυσιολογία των φυτών** είναι η μελέτη της λειτουργίας, ή φυσιολογίας, των φυτών. Θεμελιώδεις διαδικασίες όπως φωτοσύνθεση, αναπνοής, διατροφή των φυτών, ορμονικές λειτουργίες , τροπισμός, φωτοπεριοδισμός, φωτομορφογένεση, κιρκαδικοί ρυθμοί, φυσιολογία περιβαλλοντικής πίεσης, βλάστηση, λήθαργος, λειτουργία στομάτων, εφίδρωση, μελετώνται από τους φυσιολόγους των φυτών. Συσχετίζεται πολύ με τη βιοχημεία και τη μοριακή βιολογία.

Ένα από τα κύρια περιοδικά στον τομέα είναι το *[[Φυσιολογία φυτών (περιοδικό)|Φυσιολογία φυτών]]*, που άρχισε να εκδίδεται το 1926. Όλα τα προηγούμενα τεύχη  του είναι απευθείας προσβάσιμα δωρεάν. https://web.archive.org/web/20061215123346/http://www.plantphysiol.org/contents-by-date.0.shtml
Πολλά άλλα περιοδικά φέρνουν συχνά τα άρθρα φυσιολογίας φυτών, συμπεριλαμβανομένου *Physiologia plantarum*, *Περιοδικό της πειραματικής βοτανικής *, *[[αμερικανικό περιοδικό της βοτανικής]]*, *Χρονικά της βοτανικής*, *Περιοδικό της διατροφής βοτανικών* και *[[Πρακτικά της εθνικής ακαδημίας των επιστημών]]*.

## Ιστορία της φυσιολογίας φυτών
Ο Σερ Φράνσις Μπέικον (*Francis Bacon*) δημοσίευσε ένα από τα πρώτα πειράματα φυσιολογίας φυτών το 1627 στο βιβλίο *Sylva Sylvarum.* Ο Μπέικον καλλιέργησε διάφορα φυτά, συμπεριλαμβανομένου ενός τριαντάφυλλου, στο νερό και κατέληξε στο συμπέρασμα ότι το χώμα είναι απαραίτητο μόνο για να κρατά τα φυτά όρθια.

Ο Γιαν Βαν Χέλμοντ (*Jan Baptist van Helmont*) δημοσίευσε αυτό που θεωρείται πρώτο ποσοτικό πείραμα στη φυσιολογία των φυτών το 1648. Καλλιέργησε μια ιτιά σε ένα δοχείο  που περιείχε 200 λίβρες ξηρό χώμα επί πέντε έτη.
Το 1699, ο Τζον Γούντγουορντ (*John Woodward*) δημοσίευσε πειράματα πάνω στην ανάπτυξη της μέντας μέσα σε δοχεία με νερό διαφορετικής σύστασης. Διαπίστωσε ότι τα φυτά αναπτύχθηκαν πολύ περισσότερο στο νερό στο οποίο είχε προστεθεί χώμα απ' ό,τι στο αποσταγμένο νερό.

Ο Στέφεν Χέιλς (*Stephen Hales*) θεωρείται πατέρας της φυσιολογίας των φυτών λόγω των πολλών πειραμάτων που δημοσίευσε το 1727 στο βιβλίο. 
Ο Γιούλιους φον Σακς (*Julius von Sachs*) ενοποίησε τα διάφορα κομμάτια της φυσιολογίας των φυτών και τα συγκρότησε σε επιστημονικό κλάδο. Το βιβλίο *Lehrbuch der Botanik* ήταν η Βίβλος της εποχής για τους βοτανολόγους.

## Παραπομπές


## Εξωτερικοί σύνδεσμοι
*Plant physiology online study aid
*American Society of Plant Biologists
*Botanical Society of America
*''New Phytologist'' free Tansley Reviews

## Βιβλιογραφία
* Frank B. Salisbury, Cleon W. Ross *Plant physiology* Wadsworth, 1992. - ISBN 0-534-15162-0 undergraduate textbook in plant physiology
* Lambers, H. *Plant physiological ecology* Springer-Verlag New York 1998. ISBN 0-387-98326-0
* Larcher, W. (2001) *Physiological plant ecology* 4th ed. Springer ISBN 3-540-43516-6
* Duane Isely, "Julius von Sachs" in *One Hundred and One Botanists* Iowa State University Press, Ames, pp 216–219, ISBN 0-8138-2498-2


Φυσιολογια
Αϊγκιούν Καζίμοβα

Η **Αϊγκιούν Αλασγκιάρ γκιζί Καζίμοβα** (*Aygün Ələsgər qızı Kazımova*, Μπακού, 26 Ιανουαρίου 1971) είναι Αζέρα τραγουδίστρια, συνθέτρια, μουσικός της ποπ και ηθοποιός. Είναι ευρέως γνωστή στο Αζερμπαϊτζάν, την Τουρκία και τη Ρωσία, ειδικά έπειτα από τις σόλο συναυλίες της το 2006 και 2007 στη Μόσχα και στο Μπακού. Κατά το διάστημα 2002-2006, διατέλεσε πρόεδρος του διαγωνισμού «Best Model of Azerbaijan». Το sinlge της, «Hayat Ona Guzel», ήταν το πιο δημοφιλές στην Τουρκία στα iTunes. Ακόμα, η Καζίμοβα έγραψε και τραγούδησε τον ύμνο της FIFA U-17 για το Παγκόσμιο Κύπελο Γυναικών το 2012. Το ντουέτο της με τον Snoop Dogg *Cofee from Colombia* ήταν πρώτο στο Αζερμπαϊτζάν , την Τουρκία, τη Δημοκρατία της Τσεχίας, την Κολομβία, την Γεωργία και την Ρωσία. Συνολικά έχει ηχογραφήσει δέκα άλμπουμ. 

## Νεανική ζωή
Η Καζίμοβα ήταν η νεότερη από τα τέσσερα παιδιά της οικογένειας. Εκδήλωσε το μουσικό της ταλέντο κατά τη διάρκεια της φοίτησής της στη Μέση Εκπαίδευση.  Μαζί με την ερασιτεχνική μουσική ήταν παθιασμένη με το χάντμπολ και ήταν αρχηγός της σχολικής ομάδας κοριτσιών χάντμπολ. εγκατέλειψε τα σπορ με την αποφοίτηση από το Λύκειο και εισήλθε στο Maarif Technikum of Arts, πριν το αφήσει το 1986. Εκείνο τον καιρό συνεργάστηκε με το νεανικό συγκρότημα Gaya. 

## Άλμπουμ
* *Sevgi gülləri* (1997)
* *Ey mənim dünyam* (1999)
* *Aygün* (2000)
* *Sevdim* (2001)
* *Son söz* (2004)
* *Sevərsənmi?* (2005)
* *Aygün Kazımova, Vol 1* (2008)
* *Aygün Kazımova, Vol 2* (2008)
* *Aygün Kazımova, Vol 3* (2008)
* *Aygün Kazımova, Vol 4* (2008)
* *Estrada* (2008)
* *Coffee from Colombia* (2014)

## Single
#Hayat Ona Güzel 2012
#İkinci Sen (feat. Sinan Akçıl )2012
#İkinci Sen (Batu Çaldıran Remix) (feat. Sinan Akçıl ) 2012
#Telafisi Yok 2013
#Sənə Xəstəyəm 2014

## κλιπ

## ντουέτο
* Cavanşir Quliyev
* Samir Bağırov
* Mirzə Babayev
* Alim Qasımov
* Röya Ayxan
* Elton Hüseynəliyev
* Namiq Qaraçuxurlu
* Üzeyir Mehdizadə
* Филипп Киркоров ( Filipp Kirkorov )
* Snoop Dogg
* Sinan Akçıl
* Gökhan Erol
* Elxan Şirinov
* İlgar Muradov
* Xəyyam Nisanov
* Miri Yusif
* Ramal İsrafilov
* Elşad Xose
* Dəyirman
* Cavid Hüseyn
* Mone

## Παραπομπές


## Εξωτερικοί σύνδεσμοι

* https://web.archive.org/web/20170908231435/http://www.aygunfans.ws/biography.php?lang=az - Βιογραφία (στα αζερικά).

Κατηγορία:Ποπ μουσικοί
Κατηγορία:Αζέρες τραγουδίστριες
Κατηγορία:Αζέροι τραγουδοποιοί
Κατηγορία:Αζέρες ηθοποιοί κινηματογράφου
Κατηγορία:Αζέρες ηθοποιοί τηλεόρασης
Κατηγορία:Αζέροι καλλιτέχνες του 20ού αιώνα
Κατηγορία:Αζέροι καλλιτέχνες του 21ού αιώνα
Εργαζόμενο μέσο

Στους θερμοκινητήρες για να επιτευχθεί παραγωγή έργου χρησιμοποιείται πάντοτε ένα υλικό, που υποβάλλεται σε προκαθορισμένες μεταβολές και χρησιμεύει για να μεταφέρει την θερμότητα σε διαφορα μέρη της μηχανής, κατά προκαθορισμένο επίσης τρόπο. Το υλικό αυτό ονομάζεται **εργαζόμενο μέσο** ή **εργαζόμενη ουσία**.

Στις ατμομηχανές π.χ. ως εργαζόμενο μέσο χρησιμοποιείται το νερό που θερμαινόμενο μετατρέπεται σε ατμό. Αυτός χρησιμοποιείται ως φορέας της θερμότητας αλλά και της ενέργειας γενικότερα, μέρος της οποίας η μηχανή χρησιμοποιεί για να παράγει έργο. Μετά την μετατροπή και αφού ο ατμός έχει αποδώσει μέρος της ενέργειάς του (για την παραγωγή έργου) συμπυκνώνεται μέσα στη μηχανή σε νερό, το οποίο και υποβάλλεται εκ νέου στις ίδιες μεταβολές απ' αρχής, δηλαδή στο θερμικό κύκλο **θέρμανση - ατμοποίηση - παραγωγή έργου - συμπύκνωση** σε εξακολούθηση, εφόσον η μηχανή βρίσκεται σε λειτουργία.

Στις αεριομηχανές επίσης ως «εργαζόμενο μέσο» χρησιμοποιείται ένα μίγμα αποτελούμενο από αέρα και καύσιμο αέριο π.χ. το φωταέριο ή αέριο υψικαμίνου ή φυσικό αέριο. Στις βενζινομηχανές και πετρελαιομηχανές ως «εργαζόμενο μέσο» χρησιμοποιείται βασικά ο αέρας και τα καυσαέρια που παράγονται από την ανάφλεξη του μίγματος μέσα στους κυλίνδρους.

Τα πλέον ενδιαφέροντα «εργαζόμενα μέσα» είναι τα αέρια και γενικά οι ατμοί των υγρών των οποίων οι μεταβολές βρίσκουν ευρεία εφαρμογή στη λειτουργία των θερμικών μηχανών.

## Δείτε επίσης
* Κατάσταση της ύλης
* Κατάσταση αερίων και ατμών

Κατηγορία:Μηχανολογία
Αέριο

Η **αέρια** (φάση) είναι μια από τις τέσσερις (4) θεμελιώδεις καταστάσεις της ύλης. Οι άλλες τρεις (3) είναι η στερεά, η υγρή και η κατάσταση πλάσματος. Στα αέρια τα σωματίδια που τα αποτελούν (άτομα, μόρια ή ιόντα) δεν έχουν καμιά ορισμένη τάξη. Οι διασωματιδιακές δυνάμεις κυμαίνονται από ασθενείς ως σχεδόν αμελητέες. Στην **αέρια** κατάσταση τα υλικά σώματα δεν έχουν καθορισμένο σχήμα, ούτε ορισμένο όγκο. Το χαρακτηριστικό που διαχωρίζει την αέρια φάση από την υγρή και τη στερεά είναι ο μεγάλος διαχωρισμός των δομικών σωματιδίων της ύλης που την αποτελούν. Τα άχρωμα αέρια είναι συνήθως αόρατα σε ανθρώπινους παρατηρητές. Η αλληλεπίδραση των δομικών σωματιδίων των αερίων με τυχούσα παρουσία εξωτερικών πεδίων δυνάμεων, για παράδειγμα ηλεκτρικών ή βαρυτικών θεωρείται συχνά (σχετικά) αμελητέα. Η αέρια κατάσταση βρίσκεται ανάμεσα στην υγρή κατάσταση και στην κατάσταση πλάσματος. Η κατάσταση πλάσματος αποτελεί ένα υψηλής θερμοκρασίας όριο για τα αέρια. Οριοθετεί το κατώτερο άκρο της κλίμακας θερμοκρασίας που βρίσκονται τα εκφυλισμένα κβαντικά αέρια, που αποκτούν αυξανόμενο ερευνητικό ενδιαφέρον. Τα υψηλής πυκνότητας ατομικά αέρια όταν υπερψύχονται σε εξαιρετικά χαμηλές θερμοκρασίες ταξινομούνται, ανάλογα με τη στατιστική τους συμπεριφορά, είτε ως αέρια Μποζέ (*Bose gases*), είτε ως αέρια Φέρμι (*Fermi gases*). Εκτός από τις θεμελιώδεις καταστάσεις της ύλης, υπάρχει και μια συμπληρωματική λίστα με «εξωτικές» καταστάσεις (δείτε το παρακάτω πρότυπο).

Τόσο τα υγρά όσο και τα αέρια ονομάζονται επίσης και «ρευστά».

## Στοιχειακά αέρια

Τα μόνα χημικά στοιχεία που έχουν σταθερές διατομικές αλλομορφές που βρίσκονται στην αέρια κατάσταση υπό κανονικές συνθήκες είναι το υδρογόνο (H2), το άζωτο (N2), το οξυγόνο (O2) και επιπλέον δύο από τα αλογόνα, το φθόριο (F2) και το χλώριο (Cl2). Τα αέρια αυτά, μαζί με τα μονοατομικά ευγενή αέρια, δηλαδή το ήλιο (He), το νέον (Ne), το αργό (Ar), το κρυπτό (Kr), το ξένο (Xe) και το ραδόνιο (Rn), ονομάζονται «στοιχειακά αέρια», για να διαχωρίζονται από τις άλλες αέριες ουσίες που αντιστοιχούν σε χημικές ενώσεις.

## Φυσικά χαρακτηριστικά

Επειδή τα περισσότερα αέρια είναι δύσκολο να παρατηρηθούν άμεσα περιγράφονται με τη χρήση τεσσάρων φυσικών ιδιοτήτων ή μακροσκοπικών χαρακτηριστικών τους:
# Πίεση (P).
# Όγκος (V). 
# Αριθμός σωματιδίων (συνήθως περιγράφεται ως αριθμός γραμμομορίων, n).
# Θερμοκρασία (T).
Αυτά τα τέσσερα χαρακτηριστικά επαναλαμβανόμενα μελετήθηκαν από επιστήμονες όπως ο Ρόμπερτ Μπόιλ (*Robert* *Boyle*), ο Ζακ Σαρλ (*Jacques Charles*), ο Τζων Ντάλτον (*John Dalton*), ο Ζοζέφ Λουί Γκαι-Λυσάκ (*Joseph Gay-Lussac*) και ο Αμεντέο Αβογκάντρο (*Amedeo Avogadro*), για μια ποικιλία αερίων σε διάφορες συνθήκες. Οι λεπτομερειακές τους μελέτες οδήγησαν τελικά σε μια (πρώτη σχετικά γενική) μαθηματική σχέση μεταξύ των παραπάνω αναφερόμενων μακροσκοπικών χαρακτηρισμών, που έμεινε γνωστή ως καταστατική εξίσωση των ιδανικών αερίων (PV = nRT). 

## Δείτε επίσης
* Σχέση όγκου - βάρους αερίων
* Τέλεια αέρια
* Νόμοι των αερίων

## Παραπομπές και παρατηρήσεις

## Εξωτερικοί σύνδεσμοι

Κατηγορία:Κατάσταση της ύλης
Κεντρική Ελλάδα

[thumb|200px| Πρώτο επίπεδο περιοχών [Πρώτο επίπεδο NUTS της Ευρωπαϊκής Ένωσης|NUTS της Ελλάδας:]]
Η περιοχή της **Κεντρικής Ελλάδας** αποτελεί μία από τις τέσσερις στατιστικές περιφέρειες της Ελλάδας πρώτου επιπέδου NUTS (οι άλλες τρεις είναι η Βόρεια Ελλάδα, τα Νησιά Αιγαίου και Κρήτη και η Αττική.) Οι στατιστικές περιφέρειες  NUTS δημιουργήθηκαν από την Ευρωπαϊκή Ένωση, είναι δε διαρθρωμένες σε 4 επίπεδα, από τα οποία το πρώτο δεν χρησιμοποιείται στην Ελλάδα ως διοικητική διαίρεση παρά μόνο για σκοπούς απογραφής και καταγραφής στατιστικών δεδομένων από τις υπηρεσίες της χώρας και της Ευρωπαϊκής Ένωσης.

Η κατά NUTS Κεντρική Ελλάδα περιλαμβάνει πέντε περιφέρειες: Περιφέρεια Θεσσαλίας, Περιφέρεια Ιονίων Νήσων, Περιφέρεια Δυτικής Ελλάδας, Περιφέρεια Στερεάς Ελλάδας και Περιφέρεια Πελοποννήσου. Η πρώτη περιφέρεια ανήκει στην Αποκεντρωμένη διοίκηση Θεσσαλίας και Στερεάς Ελλάδας και οι υπόλοιπες στην Αποκεντρωμένη διοίκηση Πελοποννήσου, Δυτικής Ελλάδας και Ιονίου.

## Παραπομπές


Κατηγορία:Γεωγραφικές ομάδες της Ελλάδας
Κατηγορία:Περιφέρεια Δυτικής Ελλάδας
Κατηγορία:Περιφέρεια Ηπείρου
Κατηγορία:Περιφέρεια Ιονίων Νήσων
Κατηγορία:Περιφέρεια Πελοποννήσου
Σταθμός Παλλήνη

Ο **Σιδηροδρομικός Σταθμός Παλλήνης** είναι σιδηροδρομικός σταθμός που εξυπηρετεί τον ομώνυμο δήμο. Ένα τμήμα των αποβαθρών του εξυπηρετεί τους συρμούς του Προαστιακού και άλλο τμήμα τους συρμούς της Γραμμής 3 του Μετρό. Ο σταθμός βρίσκεται στην επιφάνεια του εδάφους στην νησίδα της Αττικής Οδού στην διασταύρωσή της με την Λεωφόρο Μαραθώνος.

Τα εγκαίνια του σταθμού έγιναν στις 30 Ιουλίου 2004, λίγο πριν από την έναρξη των Ολυμπιακών Αγώνων της Αθήνας. Αρχικά εξυπηρετείτο μόνο από τον Προαστιακό με συρμούς πετρελαίου. Από τις 10 Ιουλίου του 2006 ξεκίνησε να εξυπηρετείται και από τους συρμούς του Μετρό.

## Σταθμός ανταπόκρισης με αστικά λεωφορεία
Στον σταθμό ανταπόκρισης με αστικά λεωφορεία που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 8 λεωφορειακές γραμμές Α5, Χ95, 301, 301Β, 305, 314, 316, 319, 324.

## Δομή σταθμού

## Παραπομπές


Κατηγορία:Παλλήνη
Παλληνη
Παλληνη
Παλληνη
Παλληνη
Ασβός

Ο **ασβός** είναι ζώο θηλαστικό της οικογένειας των μουστελιδών, χαρακτηριστικό γνώρισμα των οποίων είναι η παρουσία μιας άσπρης λωρίδας τριχώματος κατά μήκος της ραχιαίας πλευράς του κεφαλιού και του λαιμού του. Σημαντικός αντιπρόσωπος είναι ο ευρασιατικός ασβός, η επιστημονική ονομασία του είναι *Meles meles*. Είναι αρκετά διαδεδομένο ζώο στις εύκρατες περιοχές της Ευρώπης και της Ασίας, όπου διαβιεί στις ορεινές δασώδεις περιοχές, κατά κανόνα σε ομάδες των έξι ατόμων. Θηρεύεται για το κρέας του, το δέρμα του και το τρίχωμα της ουράς του, το οποίο χρησιμεύει στην κατασκευή μαλακών πινέλων ζωγραφικής και ξυρίσματος. 
Κατά τη διάρκεια του χειμώνα οι ασβοί πέφτουν σε χειμερία νάρκη.

## Περιγραφή
Ο ασβός αυτός έχει συνολικό μήκος 80 εκ., από τα οποία τα 20 εκ. καταλαμβάνονται από την ουρά. Το κεφάλι του είναι μακρύ και καταλήγει σε ρύγχος· έχει ισχυρά δόντια και μικρά μάτια. Ο κορμός του είναι ογκώδης και τα άκρα του κοντά και ισχυρά, απολήγοντας σε πέντε δάχτυλα, εφοδιασμένα με μακριά κυρτά νύχια και προσαρμοσμένα για σκάψιμο. Το δέρμα του καλύπτεται από πυκνό τρίχωμα, γκρίζο στη ράχη και μαύρο στην κοιλιά και στα άκρα· το πρόσωπό του αντίθετα, είναι λευκό με μία μαύρη λωρίδα σε κάθε πλευρά του, η οποία το διασχίζει από τη μύτη έως τα αφτιά.

## Ενδιαίτημα

Κατασκευάζει σε προφυλαγμένα μέρη τη φωλιά του, η οποία αποτελείται από μια κύρια στοά μήκους μερικών μέτρων με διάφορους μικρούς διαδρόμους, οι οποίοι καλύπτουν τον αερισμό της κύριας στοάς και λειτουργούν επίσης ως έξοδος κινδύνου. Είναι νυκτόβιο ζώο και αναζητά την τροφή του το δειλινό· η διατροφή του εμφανίζει μεγάλη ποικιλία και περιλαμβάνει έντομα, σκουλήκια ή άλλα ασπόνδυλα, μικρά θηλαστικά, ερπετά, καρπούς και άλλα φυτικά υλικά.

## Αναπαραγωγή
Η αναπαραγωγή του λαμβάνει χώρα οποιαδήποτε στιγμή από το τέλος του χειμώνα έως τα μέσα του καλοκαιριού. Ωστόσο, ο ασβός έχει την ικανότητα να σταματάει την ανάπτυξη του ζυγωτού πριν από την εμφύτευση του στη μήτρα, μέχρι οι κλιματικές συνθήκες να γίνουν ευνοϊκές. Ύστερα από εγκυμοσύνη περίπου πενήντα ημερών, γεννάει 3-4 μικρά, συνήθως τον Φεβρουάριο ή τον Μάρτιο.

## Άλλα είδη
[thumb|left|Ένας άρκαλος της [Κρήτης, είδος ασβού.]]
Τα γνωστότερα είδη είναι: ο ιβηρικός,  ο νορβηγικός, ο υπερκαυκασικός, ο ασβός Κρήτης,ο ασβός Ρόδου καθώς και ο λεγόμενος αμερικανικός ασβός (Taxidea tacus), ο οποίος μαζί με διάφορα υποείδη του είναι ευρύτατα διαδεδομένος στη Βόρεια Αμερική.

## Παραπομπές


## Εξωτερικοί σύνδεσμοι
* 
* 

Κατηγορία:Μουστελίδες
Κατηγορία:Θηλαστικά της Ευρώπης
Κατάλογος τευχών περιοδικού Κόμιξ

Το μηνιαίο περιοδικό **Κόμιξ** κυκλοφόρησε για πρώτη φορά τον Ιούλιο του 1988. Αρχικά εκδιδόταν από τη "Γενική Εκδοτική Αττικής ΕΠΕ" (τεύχη 1-104), από τον Μάρτιο του 1997 από τις "Εκδόσεις Τερζόπουλος ΕΠΕ" (τεύχη 105-134), ενώ από τον Σεπτέμβριο του 1999 μέχρι τον Σεπτέμβριο του 2013 από τη "ΝΕΑ ΑΚΤΙΝΑ ΑΕ" (τεύχη 135-303).

Στο τεύχος 303 (Σεπτέμβριος 2013), η αποφώνηση με τίτλο "Επίλογος" από τους Χρήστο και Ντέιβιντ Τερζόπουλο, όπως και η απουσία της στήλης "Στο επόμενο τεύχος", αφήνουν να εννοηθεί η παύση έκδοσης του περιοδικού, μετά από 25 χρόνια επιτυχούς πορείας στην ελληνική αγορά.

Στις 15 Ιουλίου 2014 ανακοινώθηκε η επανακυκλοφορία του περιοδικού στις 30 Ιουλίου 2014, από την Καθημερινή, ξαναρχίζοντας την αρίθμηση από το τεύχος 1.

## Κατάλογος τευχών
### Κατάλογος τευχών από τον Ιούλιο του 1988 μέχρι και τον Σεπτέμβριο του 2013 (Α' κύκλος)

### Κατάλογος τευχών από τον Αύγουστο 2014 και έπειτα (Β' κύκλος)

Επανακυκλοφορία του περιοδικού από την Καθημερινή.

## Σημειώσεις


## Παραπομπές


Κατηγορία:Περιοδικό Κόμιξ
Κομιξ
τευχων περιοδικου Κομιξ